07130042 | Jaarboeke 2016 | Universiteit van Pretoria
Program: BCom Rekeningkundige Wetenskappe
07130042 Fakulteit Ekonomiese en Bestuurswetenskappe Duur van studie: 3 jaar Totale krediete: 445
Prof JGI Oberholster
[email protected] +27 (0)124203135
Hierdie graadprogram (wat slegs voltyds aangebied word) is die gespesialiseerde baccalaureusgraad vir kandidate wat voorberei vir die toepaslike kwalifiserende eksamens van die Suid-Afrikaanse Instituut van Geoktrooieerde Rekenmeesters (SAIGR/SAICA) en die Onafhanklike Regulerende Raad vir Ouditeure (ORRO/IRBA). Die program BCom (Rekeningkundige Wetenskappe), tesame met die (voltydse program) BcomHons (Rekeningkundige Wetenskappe) en die Sertifikaat in die Teorie van Rekening-wetenskappe (STR), is geakkrediteer deur die SAIGR/SAICA as deel van hulle opvoedkundige vereistes vir die geoktrooieerde rekenmeesterkwalifikasie.
Die spesialiseringsmodules op eerste tot derde jaar vir die graad BCom in Rekeningkundige Wetenskappe mag slegs deur studente wat vir die graad gekeur is, geneem word.
’n Student wat FRK 100 druip, moet FRK 100 herhaal en mag nie vir FRK 101 registreer nie. ’n Student wat FRK 101 gedruip het, mag FRK 101 slegs herhaal as sy/haar finale punt vir hierdie module laer as 35% was. As sy/haar finale punt vir FRK 101 35% of hoër was, moet die student vir FRK 100 registreer.
Nota: Indien tweedejaarmodules met FRK 101-periodes bots, word studente aangeraai om nie vir die betrokke modules te registreer nie, aangesien klasbywoning vir FRK 101 verpligtend is.
Studente word sterk aangeraai om KOB 183 slegs in die derde kwartaal van hul tweede jaar te neem soos dit voorgeskryf is en nie in hul eerste jaar nie. KOB 183 voorveronderstel ’n basiese kennis van tweedejaar Rekeningkunde, Ouditkunde, Finansiële bestuur en Belasting en eerstejaarstudente het nog nie blootstelling aan hierdie vakke gehad nie.
Spesialiseringsmodules: FRK 300, FBS 300, BEL 300 en ODT 300.
’n Kandidaat wat:
in die Graad 12-eksamen minstens 5 (60-69%) in Wiskunde behaal het, kry toelating tot die module COS 110 in Rekenaarwetenskap; of wat COS 153 of COS 131 of COS 132 asook WTW 133 geslaag het, kry toelating tot die module COS 110 in Rekenaarwetenskap;
in die Graad 12-eksamen in Wiskunde minstens met minstens 4 (50-59%) geslaag het, word tot WTW 134, WTW 115 en WTW 152 toegelaat, en minstens 5 (60-69%) tot WTW 114, WTW 126, WTW 158 en WTW 161 in Wiskunde en WST 111 in Wiskundige statistiek toegelaat (Vir die graadprogram in Aktuariële en Finansiële Wiskunde word 80% in Wiskunde vereis);
in die Graad 12-eksamen minstens 5 (60-69%) in Wiskunde behaal het, of minstens 50% in beide Statistiek 113, 123 word tot Statistiek (STK 110 en STK 120) toegelaat;
tot die BCom (Rekeningkundige Wetenskappe)-graad toegelaat is sal slegs tot Finansiële Rekeningkunde 100 (FRK 100) toegelaat word indien die uitslag in die verpligte rekeningkundige vaardigheidstoets aanvaarbaar is. Kandidate wat nie Graad 12-Rekeningkunde geneem het nie, sal onvoorwaardelik tot Finansiële rekeningkunde 101 (FRK 101) toegelaat word). Graad 12-Rekeningkunde is nie ’n voorvereiste vir toelating tot enige BCom-graadprogram nie;
in die Graad 12-eksamen minstens 4 (50-59%) in Wiskunde behaal het, of minstens 60% in beide Statistiek 113, 123 word tot Informatika 112 en Ekonomie 120 toegelaat en ten minste 6 (70-79%) in Wiskunde of 60% in beide STK 113 en 123, word tot EKN 113 en 123 toegelaat;
in die Graad 12-eksamen in Wiskunde minstens 5 (60-69%) of 4 (50-59%) behaal het, word tot Informatika 154, 171 en 164 toegelaat.
Let wel: “Graad 12-eksamen” verwys na die Nasionale Senior Sertifikaat (NSS)- eindeksamen.